
Ministru kabineta sēdes protokollēmums

Noteikumu projekts "Grozījumi Ministru kabineta 2016. gada 20. decembra noteikumos Nr. 871 "Darbības programmas "Izaugsme un nodarbinātība" 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.1. pasākuma "Pakalpojumu infrastruktūras attīstība deinstitucionalizācijas plānu īstenošanai" pirmās un otrās projektu iesniegumu atlases kārtas īstenošanas noteikumi""

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Ņemot vērā, ka attiecināmo izmaksu samazinājums valstspilsētu īstenotajos projektos saistīts ar konstatētiem neatbilstoši veiktajiem izdevumiem un jauni neatbilstoši veikti izdevumi 9.3.1.1. pasākuma "Pakalpojumu infrastruktūras attīstība deinstitucionalizācijas plānu īstenošanai" (turpmāk – 9.3.1.1. pasākums) pirmās atlases kārtas projektos var rasties līdz pat 9.3.1.1. pasākuma īstenošanas beigām (2023. gada 31. decembris), pieņemt zināšanai, ka Labklājības ministrija nerosinās grozījumus Ministru kabineta 2015. gada 10. novembra rīkojumā Nr. 709 “Par integrēto teritoriālo investīciju specifisko atbalsta mērķu finansējuma kopējo apjomu katram nacionālas nozīmes attīstības centram un kopējiem rezultatīvajiem rādītājiem nacionālas nozīmes attīstības centru grupai”
· 4. Lai sekmētu 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" un 9.3.1.1. pasākuma mērķa un uzraudzības rādītāju sasniegšanu, atļaut Labklājības ministrijai:
· 
·  
· 4.1. gadījumos, ja kāda pašvaldība daļēji vai pilnībā atsakās no sabiedrībā balstītu sociālo pakalpojumu infrastruktūras risinājuma īstenošanas 9.3.1.1. pasākuma ietvaros, līdz 2022.gada 31.decembrim pārdalīt atbrīvoto 9.3.1.1. pasākuma finansējumu un sasniedzamos uzraudzības rādītājus starp citām attiecīgā plānošanas reģiona pašvaldībām vai citu plānošanas reģionu pašvaldībām;
· 4.2. gadījumos, ja kādas pašvaldības 9.3.1.1.pasākuma īstenotajā projektā mērķa un uzraudzības radītāju sasniegšanai nav nepieciešams sākotnēji paredzētais finansējums (radies finansējuma ietaupījums), pārdalīt atbrīvoto 9.3.1.1.pasākuma finansējumu tām attiecīgā plānošanas reģiona pašvaldībām vai citu plānošanas reģionu pašvaldībām, kuras sabiedrībā balstītu sociālo pakalpojumu infrastruktūras izveidē iegulda vairāk pašvaldības attiecināmo finansējumu kā minimāli nepieciešams.
· 5. Ņemot vērā Liepājas valstspilsētas īstenotā 9.3.1.1.pasākuma projekta Nr.9.3.1.1/19/I/033 “Sociālo pakalpojumu infrastruktūras izveide deinstitucionalizācijas plāna realizēšana” (turpmāk – Liepājas projekts) īpašo tautsaimniecības nozīmi, saskaņā ar Ministru kabineta 2014. gada 16. decembra noteikumu Nr. 784 "Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014. – 2020. gada plānošanas periodā" 51.4 7. apakšpunktu atbalstīt izņēmuma gadījuma piemērošanu un atļaut Centrālajai finanšu un līgumu aģentūrai pagarināt Liepājas projekta īstenošanas termiņu par 18 mēnešiem - līdz 2023.gada 30.jūnijam, ja izvērtējot grozījumu lietderību, pamatotību un nepieciešamību projekta mērķa sasniegšanai, termiņa pagarinājums ir uzskatāms par pamatotu.
· 6. Ņemot vērā Jūrmalas valstspilsētas īstenotā 9.3.1.1.pasākuma projekta Nr.9.3.1.1/19/I/031 “Infrastruktūras pilnveide sabiedrībā balstītu sociālo pakalpojumu nodrošināšanai Jūrmalā" (turpmāk – Jūrmalas projekts), īpašo tautsaimniecības nozīmi, saskaņā ar Ministru kabineta 2014. gada 16. decembra noteikumu Nr. 784 "Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014. – 2020. gada plānošanas periodā" 51.47. apakšpunktu atbalstīt izņēmuma gadījuma piemērošanu un atļaut Centrālajai finanšu un līgumu aģentūrai:
· 6.1. pagarināt Jūrmalas projekta īstenošanas termiņu par 18 mēnešiem - līdz 2023.gada 31.decembrim, ja izvērtējot grozījumu lietderību, pamatotību un nepieciešamību projekta mērķa sasniegšanai, termiņa pagarinājums ir uzskatāms par pamatotu;
· 6.2. nesamazināt Eiropas Savienības fonda un valsts budžeta līdzfinansējumu par starpību (24 684 euro), kas pārsniedz 25% no plānoto maksājuma pieprasījumu iesniegšanas grafikā paredzētā.

